open-index/open-wikipedia-markdown huggingface dataset:
לורד קיצ'נר רוצה אותך

[ממוזער|שמאל|150px|"בריטי: [הוריישו קיצ'נר|לורד קיצ'נר רוצה אותך. הצטרף לצבא מולדתך! אלוהים, נצור את המלך"]] 
**"לורד קיצ'נר רוצה אותך"** (באנגלית: "**Lord Kitchener Wants You**") הוא כינויה של כרזת גיוס מ-1914, שבה נראה שר המלחמה הבריטי, הוריישו קיצ'נר, מצביע על הצופה, ומתחתיו הכיתוב "רוצה **אותך**" (WANTS **YOU**). הכרזה עוצבה על ידי אלפרד ליט (Leete) והופיעה לראשונה על שער המגזין השבועי "London Opinion". בווריאציה אחרת של הכרזה הופיע הכיתוב "מולדתך צריכה אותך" (YOUR COUNTRY NEEDS YOU). זהו הדימוי המפורסם ביותר ששימש בקמפיין הגיוס לצבא הבריטי במלחמת העולם הראשונה.

עם פרוץ מלחמת העולם הראשונה מינה ראש ממשלת בריטניה הרברט אסקווית' את קיצ'נר לשר המלחמה. על קיצ'נר, יוצא הצבא הראשון שהתמנה למשרה זו, הוטלה המשימה של גיוס כוחות גדולים למלחמה בגרמניה. בניגוד לצבאות אחרים במלחמה בהם הונהג גיוס חובה, הצבא הבריטי נסמך עם פרוץ המלחמה (ועד 1916) על התנדבות לצבא. במסגרת קמפיין הגיוס שעשה שימוש בכרזה שבה נראו פניו המשופמים של קיצ'נר, אצבעו המורה והכיתוב "הצטרף לצבא מולדתך", התגייסו למעלה מ-2 מיליון בני אדם בשנתיים הראשונות למלחמה.

ברבות השנים זכה דימוי זה של לורד קיצ'נר מצביע ישירות אל הצופה לחיקויים רבים; המפורסם שבהם ככל הנראה הוא בכרזה אמריקאית מ-1917, שבה הופיעה דמותו של "הדוד סם" בתנוחה זהה לזו של קיצ'נר בכרזה המקורית.

## הכרזות השונות

## קישורים חיצוניים

## הערות שוליים

קטגוריה:תעמולה
קטגוריה:הממלכה המאוחדת: תרבות
קטגוריה:הצבא הבריטי
קטגוריה:מלחמת העולם הראשונה בתרבות
קטגוריה:כרזות
קטגוריה:כרזות תעמולה
קרולין שולר

**קרולין ג'יין שולר** (באנגלית: **Carolyn Jane Schuler**; ) הייתה שחיינית אמריקאית, אלופה אולימפית (רומא 1960) בעלת שתי מדליות זהב.

## ביוגרפיה
שולר נולדה בסן פרנסיסקו, קליפורניה. היא התאמנה בקבוצת השחייה של ימק"א בברקלי.

### אלופה אולימפית
באולימפיאדת רומא (1960) זכתה שולר בשתי מדליות זהב, במשחה ל-100 מטר פרפר בשיא אולימפי חדש של 1:09.5 דקות, לפני מריאן הימסקרק מהולנד (1:10.4 דקות) וג'אן אנדרו מאוסטרליה (1:12.2 דקות), כבר בשלב המוקדמות היא קבעה שיא אולימפי חדש של 1:09.8 דקות ובמשחה שליחות 4x100 מטר מעורב בשיא עולם חדש של 4:41.1 דקות, לפני אוסטרליה (4:45.9 דקות) וגרמניה (4:47.6 דקות), את משחה הפרפר היא שחתה בעזרת "זינוק שליחות" בתוצאה של 1:08.9 דקות. בת ארצה הצעירה, קרולין ווד, שסיימה ראשונה במשחה 100 מטר פרפר במבחנים האמריקאיים, לא סיימה את המשחה המקביל במשחקים האולימפיים לאחר שבלעה מים בסיבוב.

## תארים והישגים
* בשנת 1989 זכתה שולר להכלל בהיכל התהילה הבינלאומי של השחייה.

## קישורים חיצוניים

 
* קרולין שולר, באתר sports123  

## הערות שוליים

קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:שחייניות פרפר
קטגוריה:שחייניות פרפר אמריקאיות
קטגוריה:שחייניות באולימפיאדת רומא (1960)
קטגוריה:אלופות אולימפיות אמריקאיות: שחייה
קטגוריה:שיאניות עולם אמריקאיות: שחייה
קטגוריה:קליפורניה: שחיינים
קטגוריה:אמריקאיות שנולדו ב-1943
קטגוריה:אמריקאים שנולדו ב-1943
קטגוריה:אמריקאיות שנפטרו ב-2024
קטגוריה:אמריקאים שנפטרו ב-2024
המשבר הפיננסי באסיה (1997)

ממוזער|טקסט=מפה של המדינות שנפגעו במשבר הכלכלי בדרום מזרח אסיה, 1997|המדינות שנפגעו במשבר הכלכלי בדרום מזרח אסיה 1997
**המשבר הפיננסי האסיאתי** התחיל ביולי 1997, פגע בחלקים נכבדים מאסיה והתרכז בעיקר במדינות דרום-מזרח אסיה. המשבר העלה חששות כי הוא יתרחב ויגרום למשבר פיננסי עולמי.

## התפתחות המשבר
המשבר התחיל בתאילנד עם קריסתו של הבאט התאילנדי בעקבות החלטת ממשלת תאילנד להפסיק הצמדתו של הבאט לדולר ולתת לבאט להיסחר בשוק החופשי, לאחר מאמצים מקיפים כדי לתמוך בו מול משבר פיננסי חמור שבחלקו היה מונע על ידי שוק הנדל"ן. באותו זמן, לתאילנד היה חוב חיצוני שהפך את המדינה לפושטת רגל בפועל עוד לפני קריסת המטבע שלה. עם התפשטות המשבר, רוב המדינות בדרום מזרח אסיה ראו גם הן את שערי המטבעות והמניות שלהן צונחים, כמו גם מחירי נכסים אחרים, בד בבד עם עלייה תלולה ומדאיגה של החוב הפרטי.

יחס החוב החיצוני לתוצר מקומי גולמי עלה מ-100% ל-167% בארבע הכלכלות הגדולות ב-ASEAN בשנת 1993–1996, ואז זינק מעבר ל-%180 במהלך המשבר.

למרות שרוב הממשלות באסיה היו לכאורה מבוססות על המדיניות הפיסקלית, יזמה קרן המטבע הבינלאומית (IMF) תוכנית של 40 מיליארד דולר על מנת לייצב את המטבעות של קוריאה הדרומית, תאילנד ואינדונזיה - הכלכלות שנפגעו קשה במיוחד על רקע המשבר. למרות זאת, המאמצים לבלום את המשבר הכלכלי העולמי לא תרמו הרבה כדי לייצב את המצב המקומי באינדונזיה. לאחר 30 שנים בשלטון, הנשיא סוהארטו נאלץ להתפטר ב-21 במאי 1998 בעקבות מהומות שפרצו עקב עליית המחירים החדה שנגרמה בגלל פיחות דרסטי של הרופיה האינדונזית.

הצמיחה בפיליפינים צנחה כמעט לאפס בשנת 1998. רק סינגפור וטאיוואן נראו מבודדות יחסית מהמשבר, למרות ששתיהן ספגו מכה רצינית, טאיוואן בשל גודלה וסינגפור בשל מיקומה הגאוגרפי בין מלזיה ואינדונזיה. עם זאת, בשנת 1999 האנליסטים ראו סימנים שכלכלות באסיה החלו להתאושש.

## נפגעים עיקריים
תאילנד, אינדונזיה וקוריאה הדרומית היו לנפגעות הראשיות. הונג קונג, מלזיה, הפיליפינים ולאוס נפגעו גם הן משמעותית. סין, הודו, טיוואן, סינגפור, וייטנאם ומדינות נוספות נפגעו גם הן - אומנם לא בצורה ישירה אבל על ידי אובדן אמון בשווקים וביקושים נמוכים.

## טיפול במשבר
הטיפול במשבר נעשה על ידי "עסקת חבילה" בין המדינות במשבר לבין קרן המטבע הבינלאומית. קרן המטבע הלוותה הלוואות דולריות גדולות לאותן מדינות בתנאי חד משמעי על פיו עליהן להתחייב: להקטין הוצאות ממשלתיות, להעלות ריבית, לאפשר לבנקים ולעסקים לקרוס ולנסות ולשמור על ערך המטבע שלהן.

הדרישה של קרן המטבע להקטנת הצריכה במדינות הנפגעות, גרמה להקטנת הביקושים בכל האזור שכן המדינות סחרו ביניהן. כאשר תאילנד הקטינה ביקושיה ממלזיה למשל, אז גם זו נפגעה. פרופסור ג'וזף שטיגליץ כינה תופעה זו "רושש גם את שכניך".

## התפשטות המשבר אל מחוץ לאסיה

צמצומי הביקושים וחוסר הביטחון בשווקים הובילו לירידת מחיר הנפט עד ל 8$ לחבית. רוסיה, שכלכלתה נשענת עד היום על ייצוא חומרי גלם כגז טבעי ונפט, נפגעה קשות בשל ההשפעה הישירה של מחירי הנפט וגם בשל ההשפעות העקיפות של המשבר האסיאתי - מה שהוביל למשבר הרובל באוגוסט 1998.

כלכלות כל העולם כמעט הואטו בצורה משמעותית אם כי המשבר פגע בהן פחות מאשר המדינות הנ"ל.

קטגוריה:משברים כלכליים
קטגוריה:1997
קטגוריה:אסיה: כלכלה
קטגוריה:1997: כלכלה
אוניברסיטת מינסוטה

שמאל|ממוזער|283px|מראה אווירי של הקמפוס
**אוניברסיטת מינסוטה** (באנגלית: The **University of Minnesota**; בקיצור **U of M** או **UMN**) היא אוניברסיטת מחקר ציבורית שנמצאת במיניאפוליס ובסיינט פול שבמדינת מינסוטה בארצות הברית. נכון לשנים 2009–2012, קמפוס האוניברסיטה היה הרביעי בגודלו בארצות הברית ובשנים 2019–2022 היה התשיעי בגודלו לפי כמות הסטודנטים בקמפוס.

אוניברסיטת מינסוטה היא הגדולה, הוותיקה ומיוחדת ביותר ב. האוניברסיטה חברה באיגוד האוניברסיטאות האמריקניות, שהוא ארגון המאגד את אוניברסיטאות המחקר בצפון אמריקה. צבעי הדגל של האוניברסיטה הם חום-ערמוני וזהב.

הקמפוס המקורי של האוניברסיטה הוקם ליד  על נהר המיסיסיפי ועבר מאוחר יותר למיקומו הנוכחי, במרחק של כ־1.6 ק"מ במורד הנהר. האוניברסיטה הוקמה בתור בית ספר תיכון. במהלך תקופת מלחמת האזרחים בארצות הברית נסגר המוסד אבל הוקם מחדש ב־1867 ושנתיים מאוחר יותר הפך למוסד לחינוך גבוה.

העובדה שקמפוס האוניברסיטה מחולק למעשה בין שתי ערים, ונהר מפריד ביניהן, מצריכה היערכות לוגיסטית מיוחדת של האוניברסיטה. ה־Gopher Way מקשרת בין רוב מבני כיתות הלימוד, במערכת רחבה ומסועפת ומאגדת מבנים במתחמים נפרדים בשתי גדותיו של נהר המיסיסיפי, המשלבת גם כמה מעברי־על בין המבנים, כך שלעיתים נדרשים ההולכים בנתיביה לעלות עד לקומה ה־5 כדי לעבור בין הבניינים, צורך זה מקשה על הסטודנטים. בנוסף, האוניברסיטה מפעילה קו אוטובוס חינם בין שני חלקי קמפוס האוניברסיטה, הנמצא בשתי הערים.

## דירוג אקדמי
בשנת 2024, דורגה אוניברסיטת מינסוטה במקום ה־47 בין 1,000 האוניברסיטאות המובילות בעולם על ידי הדירוג האקדמי של האוניברסיטאות בעולם (ARWU). מדד Nature Index לשנת 2024, דירג את מינסוטה במקום ה־68 בעולם בהתבסס על נתוני פרסום מחקרים משנת 2023. U.S. News & World Report דירג את מינסוטה כאוניברסיטה העולמית ה־63 הטובה ביותר לשנת 2024. דירוג אוניברסיטאות בעולם של Times Higher Education לשנת 2024 מיקם את מינסוטה במקום ה־85 בעולם, המבוסס בעיקר על הוראה, מחקר, העברת ידע והשקפה בין־לאומית.

בשנת 2024, מינסוטה דורגה כאוניברסיטה ה־26 הטובה ביותר בארצות הברית על ידי הדירוג האקדמי של האוניברסיטאות בעולם. תוכנית התואר הראשון של מינסוטה דורגה במקום ה־68 מבין האוניברסיטאות הלאומיות לפי US News and World Report לשנת 2022, ובמקום ה־26 במדינה בקרב קולג'ים ואוניברסיטאות ציבוריות.

## קולג'ים ובתי ספר
* הקולג' לרפואה וטרינרית
*  (1868)
*  (1869)
*  (1871)
*  (1892)
*  (1905)
*  (1913)
*  (1935)
*  (2006)
* בית הספר למוסמכים
*  (1851)
*  (1888)
*  (1888)
*  (1909)
*  ע"ש קרלסון (1919)
*  (1944)
*  ע"ש האמפרי (1977)

## אנשי מדע והתפתחויות מדעיות הקשורים לאוניברסיטה
* החל מקבלת הדוקטורט שלו מאוניברסיטת מינסוטה ב־1942, פעל נורמן בורלוג לחקר החקלאות ונחשב ל"אבי המהפכה הירוקה". בורלוג זכה ב־1970 בפרס נובל לשלום על מחקריו ופעילותו לצמצום הרעב העולמי.
* בשנות ה־80 ביצע חוקר החוג לפסיכולוגיה  את אחד ממחקרי התאומים המקיפים ביותר, בו בחן את רמת ההתאמה בין תאומים זהים שגודלו בנפרד.
* בשנת 1991 פותח פרוטוקול "גופר" על ידי .
* באוניברסיטה למד גם צבי אקשטיין (המשנה לנגיד בנק ישראל).

## ראו גם
סגל אוניברסיטת מינסוטה

## קישורים חיצוניים

* 

* העיר התת-קרקעית תחת האוניברסיטה, ה־Gopher Way ומפותיה: מפת המעברים במיניאפוליס; מפת המעברים בסנט. פול
* 

## הערות שוליים

*
מינסוטה
קטגוריה:מיניאפוליס
קטגוריה:סיינט פול
קטגוריה:מינסוטה: חינוך
מינסוטה
מינסוטה
מינסוטה
הלו (חברת תעופה)

**הלו** (**Hello AG**) הייתה חברה שווייצרית לטיסות שכר, החברה פעלה משלושת שדות התעופה העיקריים של שווייץ. בשנת 2007 היו לחברה 154 עובדים.

החברה נוסדה בשנת 2003, והחלה לפעול באוגוסט 2004. בתחילה הפעילה טיסות סדירות, אך במאי 2005 הפכה לחברת שכר. ב-21 באוקטובר 2012, פשטה החברה את הרגל.

## צי החברה

## קישורים חיצוניים

*תמונות מטוסי החברה באתר Airliners.net

## הערות שוליים

קטגוריה:חברות תעופה שווייצריות
קטגוריה:חברות תעופה שנסגרו
תקיפת מטוס אל על באתונה

**תקיפת מטוס אל על באתונה**, הוא פיגוע טרור אשר התרחש ב-26 בדצמבר 1968 בנמל התעופה הבינלאומי אליניקון באתונה, ובו ירו מחבלים על מטוס בואינג 707 של אל על בעת שהתכונן להמראה.

טיסת אל על 253 מתל אביב לניו יורק נחתה לעצירת ביניים באתונה.
שני מחבלים, מחמוד מוחמד עיסא מוחמד, ערבי בן 25 מארץ ישראל, יליד 1943, ונאחב סולימאן, בן 19, יליד לוב, בן להורים פלסטינים, הגיעו מקהיר בטיסת אולימפיק.
לקראת המראת ההמשך, תקפו המחבלים את המטוס. מוחמד ירה על המטוס בתת מקלע וסולימאן השליך רימונים. בפיגוע נרצח נוסע אחד, ליאון שירדן, בן 50, מהנדס ימי במקצועו, ודיילת אוויר נפצעה קשה. שני המחבלים נתפסו ונעצרו על ידי שלטונות יוון. החזית העממית לשחרור פלסטין נטלה אחריות לפיגוע.
בתגובה לפיגוע פשטו כוחות של סיירת מטכ"ל וחטיבת הצנחנים ב-28 בדצמבר 1968 על נמל התעופה הבינלאומי ביירות, במבצע תשורה, והשמידו 14 מטוסי נוסעים של חברות התעופה הלבנוניות מידל איסט איירליינס, טראנס מדיטרניאן אירווייס, וליבאניז אינטרנשיונל אירווייס. מבצע זה גרם נזק רב לענף התעופה הלבנוני. מידל איסט איירליינס הצליחה להתאושש במהירות, אך ליבאניז אינטרנשיונל אירווייס פשטה את הרגל.

בשנת 1970 הורשע מוחמד בהריגה ובאישומים אחרים ונידון ל-17 שנות מאסר. עם זאת, הוא שוחרר כעבור כמה חודשים לאחר שקבוצת טרור פלסטינית אחרת חטפה מטוס יווני ואיימה להרוג את הנוסעים אלא אם כן ממשלת יוון תשחרר את מוחמד.

לאחר שקיבל חנינה ביוון התגורר במספר מקומות במזרח התיכון, כולל לבנון, שם התחתן בשנת 1976.
לבסוף היגר לקנדה, תוך הסתרת עברו הטרוריסטי. בשנת 1987 החלו הרשויות בקנדה לטפל בגירושו, לאחר שהתגלה עברו של מוחמד. הוא גורש לבסוף ללבנון בשנת 2013.

## קישורים חיצוניים
* 

## הערות שוליים

קטגוריה:קצרמר יוון
אתונה
קטגוריה:פיגועי ירי
קטגוריה:פיגועים נגד מטוסים ישראליים
קטגוריה:תקריות ואסונות תעופה ביוון
קטגוריה:אתונה: היסטוריה
קטגוריה:החזית העממית לשחרור פלסטין
קטגוריה:פעולות טרור ב-1968
חיים קרישפין

**חיים קְרִישְׂפִּין** (נכתב לעיתים **קריספין**; Krispin; 22 בספטמבר 1905 – 27 באוגוסט 1963) היה פעיל ציבור בתקופת היישוב והמדינה, חבר הוועד הלאומי ומראשי יהדות בולגריה בישראל.

## תולדותיו
קרישפין נולד בעיר רוֹסְצ'וּק (רוסה) שבנסיכות בולגריה. למד בבית ספר עברי עממי ולאחריו בגימנסיה עברית, והיה חבר תנועות הנוער "מכבי" ו"השומר הצעיר". בגיל צעיר החל לפעול גם בהסתדרות לשפה ולתרבות העברית. למד שנתיים בסמינר למורים בעברית, הוכשר כמורה, ועבד מספר שנים בהוראה עד לעלייתו לארץ ישראל בשנת 1932.

בשנים הראשונות להיותו בארץ עבד בבניין והיה חבר קיבוץ ג'. בשנת 1936 היה בין מייסדי ומנהיגי המושב השיתופי כפר חיטים. היה חבר הנהלת חברת בנים לגבולם. החל בפעילות ציבורית והיה מיוזמי תוכנית "בנים לגבולם" לעידוד עלייה. בשנת 1942 נבחר לוועד הפועל של תנועת המושבים. באפריל 1943 היה ברשימת הצירים של מפא"י לוועידה הרביעית של קופת חולים. כפעיל במפא"י נבחר לחבר באספת הנבחרים הרביעית ולחבר הוועד הלאומי.

בארגון "ההגנה" ובמהלך מלחמת העצמאות במסגרת צה"ל עבד במחלקת התקציב. לאחר המלחמה עבד במחלקה להתיישבות של חיילים משוחררים ולשיקום נכי המלחמה. פעילותו הציבורית נמשכה כציר לקונגרסים ציוניים, חבר מועצת "תנובה", יציאה בשליחות המגבית לדרום אמריקה, פעילות בתנועת "מן העיר אל הכפר" ופעילות ענפה בתחום העלייה ויהדות בולגריה במסגרת מרכז מפא"י וב"איחוד עולי בולגריה". בשנת 1960 היה יושב ראש ועדת השקל הארצית.

קרישפין נפטר ב-1963 ונקבר בבית העלמין בכפר חיטים.

בדצמבר 1965 נחנך בית עם אזורי בכפר חיטים שנקרא על שמו.

## מכתביו
* **המושב השיתופי**, תל אביב: הסתדרות הפועלים החקלאים - הוועדה להתיישבות חילים ונוטרים, תש"ה.

## קישורים חיצוניים

* חיים קרישפין, קורות חיי
* ; ; 
* 

## הערות שוליים

קטגוריה:חברי אספת הנבחרים הרביעית
קטגוריה:חברי הוועד הלאומי
קטגוריה:אנשי העלייה החמישית
קטגוריה:בוגרי השומר הצעיר
קטגוריה:ישראלים ילידי בולגריה
קטגוריה:כפר חיטים: אישים
קטגוריה:אישים הקבורים במושבים
קטגוריה:ישראלים שנולדו ב-1905
קטגוריה:ישראלים שנפטרו ב-1963
סוסון עשב מצוי

**סוסון עשב מצוי** (שם מדעי: *Phyllopteryx taeniolatus*) מוכר גם בשם **דרקון ים עשבי** (תרגום של כינויו באנגלית weedy Sea Dragon) הוא מין דג ימי המשתייך למשפחת האבובוניים, משפחה בה חבר גם סוסון הים.

סוסון עשב מצוי הוא הסמל הימי הרשמי של מדינת ויקטוריה שבאוסטרליה.

עד שנת 2015 סוסון עשב היה המין היחיד בסוג סוסון עשב. אולם בשנה זו תואר מין חדש ששויך לסוג, סוסון עשב דווי.

## מאפיינים
סוסוני העשב מצויים אך ורק במים הרדודים (3-50 מטר) והקרירים שסביב דרום אוסטרליה ומסביב לטסמניה. מקור שמו בצורתם סנפיריו הדומים לעשב. סוסון העשב נע באמצעות סנפיר החזה שעל חזהו וסנפיר הגב המצוי קרוב לזנב. סנפירים קטנים אלה שקופים לחלוטין וקשה לראותם בשל תנועתם הגלית הזערורית הגורמת לתזוזה מתונה של היצור והמשלימה היטב את האשליה של עשב ים צף.

השם האנגלי, דרקון ים, נבע מדמיון מקרי ליצור אחר (מיתולוגי במקרה זה). סוסוני העשב קטנים למדי בהשוואה למפלצות ים, אבל כסוג של סוסוני ים הם גדולים מאוד ומגיעים עד לגודל של 45 סנטימטר. סוסוני העשב ניזונים מפלנקטון, וסרטנים קטנים ממשפחת הסרטנאים, אין להם אויבים טבעיים מלבד האדם. הנקבות מטילות את הביצים המופרות לתוך כיס בזנב הזכר שנסגר ומשמש כמדגרה וממנו יוצאים צעירים הדומים להוריהם. סוסוני העשב הם יצורים בסכנת הכחדה בשל זיהום הסביבה וסכנת שפכים תעשייתיים רעילים כמו גם בשל איסוף בידי צוללים המקבלים בעבורם מחיר הגבוה מאספנים. בתגובה לסכנות אלה הכריזה ממשלת אוסטרליה על סוסון העשב כבעל חיים מוגן.

צבעו של סוסון עשב מצוי ירוק והוא קטן יותר מסוסון האצה. על פי גיליון נובמבר 2006 של הנשיונל ג'יאוגרפיק ייתכן שסוסון האצה וסוסון עשב מצוי הם אותו מין רק עם אזורי תפוצה שונים.

## קישורים חיצוניים

## הערות שוליים

קטגוריה:בעלי חיים שתוארו ב-1804
קטגוריה:טקסונים שתוארו בידי ברנר-ז'רמין דה לספד
קטגוריה:אבובוניים
קטגוריה:דגי ים בדרום אוסטרליה
פליי דובאי

**פליי דובאי** (בערבית: **فلاي دبي**, באנגלית: **Flydubai**) היא חברה לטיסות חסך שמקורה באיחוד האמירויות הערביות. בסיס הפעולה המרכזי שלה נמצא בנמל התעופה הבינלאומי דובאי. Flydubai מציעה טיסות זולות כ-124 יעדים במזרח התיכון, אפריקה, אסיה ואירופה.

## תולדות החברה
החברה נוסדה במרץ 2008 על ידי אחמד בן סעיד אל מכתום, יו"ר חברת התעופה אמירטס.
ביולי אותה שנה חתמה החברה עם בואינג על חוזה לאספקת 50 מטוסי בואינג 737-800, בשווי העסקה 4,000,000,000 דולר. בשנת 2009 שכרה מחברת הליסינג האוסטרלית Babcock & Brown ארבעה מטוסי בואינג 737-800, והיא החלה לפעול ביוני 2009.

ב-19 במרץ 2016 התרסק מטוס בואינג 737-800 שהיה בטיסה 981 של החברה מעל העיר רוסטוב על הדון שברוסיה. הטיסה הייתה בדרכה מדובאי ועליה 62 נוסעים ואנשי צוות, שנספו כולם בהתרסקות המטוס.

## צי המטוסים
צי המטוסים של החברה נכון ל-2026:

## פעילות החברה בישראל
בנובמבר 2020 הודיעה החברה על פתיחת קו בין נמל התעופה דובאי לנמל התעופה בן-גוריון, הקו החל לפעול ב-26 בנובמבר 2020 בתדירות של 3 טיסות יומיות במטוסי הבואינג 737-800 של החברה. החל מאמצע דצמבר 2020 הקו פעל בתדירות של 4 טיסות יומיות. לאחר מכן פעל הקו בתדירות של 3 טיסות יומיות. בנובמבר 2021 החברה חזרה להפעיל 4 טיסות יומיות. בניגוד למרבית חברות התעופה הזרות הפעילות בישראל, החברה המשיכה להפעיל טיסות יומיות לתל אביב וממנה במהלך מלחמת חרבות ברזל, אם כי במתכונת מצומצמת מהרגיל, בינואר 2024 חזרה ל-4 טיסות יומיות, בפברואר עלה ל-6 טיסות יומיות, אלו הפכו אותה לחברה הזרה השלישית בנפח הפעילות שלה בנתב"ג בין ינואר לאוגוסט 2024. בספטמבר הודיעה שתחל להפעיל 8 טיסות יומיות לתל אביב מה שיהפוך אותה לחברה הזרה השנייה הכי פעילה בנתב"ג נכון לחודש הזה.

## קישורים חיצוניים

* 
* מדיה וקבצים בנושא פליי דובאי, באתר Airliners.net
* מדיה וקבצים בנושא פליי דובאי, באתר "JetPhotos"

## הערות שוליים

קטגוריה:חברות לטיסות חסך
קטגוריה:איחוד האמירויות הערביות: חברות
קטגוריה:איחוד האמירויות הערביות: תעופה
קטגוריה:אסיה: חברות תעופה
יוסף רבני

**יוסף רבני** (נולד ב-25 בספטמבר 1933 בתל אביב) הוא כימאי ופרופסור אמריטוס לכימיה ופיזיקה באוניברסיטה העברית בירושלים.

## ביוגרפיה
רבני נולד בתל אביב, בנם של אברהם ושושנה רבני. סיים תואר שני בכימיה ופיזיקה (משני) בשנת 1958 באוניברסיטה העברית ודוקטורט בכימיה פיזיקלית באוניברסיטה העברית בירושלים בשנת 1962. בין השנים 1962 ל-1965 שהה בפוסט דוקטורט במעבדה הלאומית ארגון באילינוי. בשנת 1965 החל ללמד במחלקה לפיזיקה באוניברסיטה העברית, בשנת 1969 מונה לפרופסור חבר ובשנת 1973 מונה לפרופסור מן המניין.

בשנים 2003–2007 שימש המדען הראשי בחברת Atlantium Water Technologies.

### פעילות ציבורית
בשנת 1973 הקים רבני עם קבוצה של מרצים באוניברסיטה העברית תנועה לקליטת עלייה, לנוכח מה שהם כינו כישלון הממשלה בקליטת העלייה מהמערב ומברית המועצות. כן היה רבני פעיל במאבק למען מדענים יהודים בברית המועצות.

רבני היה ממייסדי חוג הפרופסורים לחוסן מדיני וכלכלי ושימש כראש התנועה הראשון בסוף שנות ה-80 של המאה ה-20.

## משפחה

נישא לזיוה שיפריס בשנת 1958 ולזוג שלושה ילדים. בנו יובל רבני הוא פרופסור למדעי המחשב באוניברסיטה העברית, בנו ערן רבני הוא פרופסור לכימיה פיזיקלית באוניברסיטת קליפורניה בברקלי וסגן נשיא אוניברסיטת תל אביב לשעבר.

## קישורים חיצוניים
* Rabani CV.htm קורות החיים של פרופ רבני
* 
* 

## הערות שוליים

קטגוריה:כימאים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: פיזיקה
קטגוריה:חברי חוג הפרופסורים לחוסן מדיני וכלכלי
קטגוריה:ראשי חוג הפרופסורים לחוסן מדיני וכלכלי
קטגוריה:ישראלים שנולדו ב-1933
מלון כמוסות

שמאל|ממוזער|200px|קבוצת תאים במלון כמוסות.
שמאל|ממוזער|200px|מראה תא שינה; משמאל למעלה קבוע בתקרה מקלט טלוויזיה.
[שמאל|ממוזער|מלון כמוסות ב[וורשה, פולין. משמאל הארונות לחפצים ומימין התאים עצמם.]]
**מלון כמוסות** (ביפנית: **カプセルホテル**; נקרא גם: **מלון קפסולות**) או **מלון** **פּוֹד**, הוא בית מלון המציע אירוח בתאים קטנים המיועדים לשינה בלבד. מלונות מסוג זה קיימים ביפן, סין, בלגיה, וייטנאם, בריטניה, איסלנד, פולין ומקסיקו. בשנת 2022 נפתח מלון כמוסות גם בישראל כחלק מפתיחת רשת מלונות ארצית.

טיפוס זה של מלון פותח ביפן. הוא מבוסס על חללים שבהם ניצבות שורות של תאים, בשתי שורות לגובה. התא פתוח בקצה אחד בלבד. ממדיו הם בקירוב: אורך – 2 מטר, רוחב – מטר אחד, גובה – 1.25 מטר. מסגרתו עשויה פלסטיק או סיבי זכוכית. שמירת פרטיות האורחים מתאפשרת על ידי הורדת מסך או סגירת דלת הקבועים בפתח התא. מדרגות ומעקות הקבועים בחזית הקדמית של התאים מאפשרים טיפוס לתאים שבשורה העליונה.

בנוסף למזרן ומצעים לשינה מצוידים התאים בתאורה עצמאית, במיזוג אוויר, במקלט טלוויזיה הקבוע בתקרת התא, במקלט רדיו ושעון מעורר (הנשלטים כולם בלוח מתגים אחד) ובשולחן צד צר. במלונות רבים יש רשת אינטרנט אלחוטית.

עישון או אכילה בתוך התאים הם בדרך כלל אסורים. לאורחים במלון לא ניתן להביא את חפציהם לתא השינה ועליהם לאחסנם בארונית חפצים בתוך המלון או מחוץ לו.

מתקני השירותים והמקלחות במלון הם משותפים לכל האורחים. יש בו מכונות אוטומטיות לממכר מזון ושתייה ולרוב גם מסעדה, ולעיתים גם בר, בריכת שחייה ומתקני בידור נוספים.

היתרון העיקרי של טיפוס זה של מלון הוא מחיר הלינה הנמוך בו – כ-25 עד 50 דולר ללילה.

מלון הכמוסות הראשון נפתח בעיר אוסקה בשנת 1979. מלונות אלו קיימים ביפן בקיבולת תאים שונה – החל מ-50 תאים ועד ל-700. המשתמשים בהם הם בעיקר גברים. חלק מן המלונות מארחים גברים בלבד, ויש מלונות שבהם קיימים אגפי שינה נפרדים לשני המינים.

מלונות אלו משמשים בין השאר לשנת לילה של אנשים שאיחרו את נסיעת הרכבת האחרונה לביתם ואנשים שצרכו אלכוהול מעבר למידה המאפשרת נסיעה בטוחה לביתם. מאז המשבר הכלכלי העולמי שפרץ ב-2008 משמשים מלונות כמוסות גם כביתם הקבוע של יפנים רבים שנפגעו מן המשבר ואיבדו את מקומות עבודתם ואת בתיהם. הם שוכרים את תאי השינה מן המלון על בסיס חודשי.

טיפוס זה של מלון לא צבר פופולריות מחוץ ליפן, אם כי בארצות המערב ניתן למצוא מלונות עם גרסאות מרווחות יותר של תא השינה, הכוללות גם תא שירותים ומקלחת נפרדים לכל תא.

## ראו גם
* מגדל הקפסולות
* דירה מפוצלת
* דירת מיטה

## קישורים חיצוניים

*אתר על מלון כמוסות בטוקיו
*Yotel – מלון תאים בלונדון.
*סרטון על מלון כמוסות ביפן באתר YouTube.
*
* 
*

## הערות שוליים

קטגוריה:יפן: תרבות
כמוסות
עמיהוד אמיר

**עמיהוד אמיר** (נולד ב-1956) הוא מדען מחשב ישראלי, פרופסור למדעי המחשב, לשעבר דיקן הפקולטה למדעים מדויקים באוניברסיטת בר-אילן. מחקריו עוסקים בניתוח אלגוריתמים, זיהוי תבניות וביולוגיה חישובית.

## קריירה
אמיר סיים תואר שני במתמטיקה ותואר שלישי במדעי המחשב ב-1981, שניהם מאוניברסיטת בר-אילן ואחר כך עשה השתלמות פוסט-דוקטורט באוניברסיטת MIT. הוא לימד באוניברסיטת טאפטס, באוניברסיטת מרילנד קולג' פארק, במכון הטכנולוגי של ג'ורג'יה, ובשנת 1994 הצטרף לסגל אוניברסיטת בר-אילן. כמו כן הוא משמש פרופסור מחקר באוניברסיטת ג'ונס הופקינס.

אמיר משמש חבר במועצה האקדמית של מכללת נתניה, עמד בראש פרויקט השו"ת המקוון של אוניברסיטת בר-אילן. כמו כן היה חבר בהנהלת חוג הפרופסורים לחוסן מדיני וכלכלי ושימש דובר התנועה ומאז 2023 הוא היו"ר שלה.

## קישורים חיצוניים
* 

* דף אישי באתר אוניברסיטת בר-אילן
* 
* 

## הערות שוליים

קטגוריה:בעלי תואר דוקטור מאוניברסיטת בר-אילן
קטגוריה:ראשי חוג הפרופסורים לחוסן מדיני וכלכלי
קטגוריה:מדעני מחשב ישראלים
קטגוריה:סגל אוניברסיטת בר-אילן: מדעי המחשב
קטגוריה:ישראלים שנולדו ב-1956
CUDA

**CUDA** (ראשי תיבות של **Compute Unified Device Architecture** – ארכיטקטורת מחשב מאוחדת-התקנים) היא ארכיטקטורת מחשוב מקבילי שפותחה על ידי חברת אנבידיה. החברה, המפתחת מעבדים גרפיים (GPU), פיתחה את סביבת CUDA כדי לאפשר לקהילת המתכנתים ומדעני המחשב לפתח ולהריץ תוכניות מחשב בעזרת כרטיסי GPU. התכנות עצמו מתבצע בעזרת שימוש בשפת C for CUDA. סביבת CUDA מאפשרת למפתחים גישה לזיכרון ההתקן, ולסט הפקודות של המכונה הווירטואלית, המכילה אלמנטים חישוביים. סביבת CUDA מיועדת למשימות עיבוד מקבילי מסיבי (Massively Parallel Programming).

CUDA מייצגת את הדור החדש של שפות התכנות אשר מיועדות לתכנות מקבילי. 

## היסטוריה
מעבד גרפי (GPU) נוצר במענה לדרישות של משימות עתירות מחשוב בזמן אמת של גרפיקת תלת-ממד ברזולוציה גבוהה, שהכבידו על מעבד CPU רגיל. בשנת 2000 יצר איאן באק באוניברסיטת סטנפורד מתקן גיימינג באמצעות 32 כרטיסי GeForce, ולאחר מכן השיג מענק מ-DARPA לביצוע תכנות מקבילי למטרות כלליות על מעבדים גרפיים (GPGPU). לאחר מכן הצטרף באק ל-אנבידיה, שם מאז 2004 הוא מפקח על פיתוח CUDA. בדחיפה ל-CUDA, שפורסם בשנת 2006, מנכ"ל Nvidia ג'נסן הואנג כיוון שמעבדי Nvidia יהפכו לחומרה כללית למחשוב מדעי. עם התפתחות עולמות הבינה המלאכותית, בסביבות 2015 השתנה המוקד של CUDA לרשתות נוירונים.

עד שנת 2007, השנה שבה הופצה הגרסה הראשונה של סביבת הפיתוח CUDA, היה על המתכנת להשתמש בממשק התוכנה OpenGL הפחות נוח לתכנות. בעזרת מנגנון מיוחד הצליחו שני היצרנים המובילים בתחום: חברת אנבידיה וחברת ATI (החל מ-2006, חברת AMD) לאפשר הפעלת תוכניות מחשב מקביליות, הכתובות בשפת התכנות GLSL (קיצור של OpenGL Shading Language), על גבי חומרה מסוג GPU. ממשק תוכנה זה קשה לתכנות, וקהילת המפתחים שהשתמשה בממשק זה נותרה מצומצמת. הופעתה של CUDA אפשרה לקהילת המדענים, בפעם הראשונה, לייצר תוכניות מחשב אשר רצות על חומרה מקבילית מסוג GPU בשפת תכנות המתאימה לחישוב מדעי-מתמטי. 

ב-2012 מעבדי GPU התפתחו למערכות מרובות ליבות מקבילות, המאפשרות עיבוד יעיל של בלוקים גדולים של נתונים. עיצוב זה יעיל יותר מיחידות עיבוד מרכזיות (CPU) עבור אלגוריתמים במצבים שבהם עיבוד בלוקים גדולים של נתונים מתבצע במקביל, כגון:
* פונקציות גיבוב קריפטוגרפיות
* למידת מכונה
* סימולציות דינמיקה מולקולרית
* סימולציה של מערכות פיזיקליות.

סביבת CUDA, שפותחה על ידי חברת Nvidia, מסוגלת לרוץ אך ורק על חומרה מסוג GPU אשר מיוצרת על ידי החברה. בחודש נובמבר 2008, הגדירו קבוצת חוקרים ואנשי תעשייה, החברים בקבוצת Khronos Group, סביבת תכנות מקבילי בשם OpenCL (קיצור של Open Computing Language). סביבה זו מהווה מתחרה עיקרית לסביבת CUDA, מכיוון שהיא מאפשרת הרצת תוכניות מקביליות על חומרה הטרוגנית, כגון: CPU, GPU, DSP, ו-FPGA.

## תכנות בסביבת CUDA
שמאל|ממוזער|250px|תרשים זרימה של תהליך העיבוד
התכנות בסביבת CUDA מורכב משני אלמנטי תוכנה עיקריים:
* הקוד המתמטי-מדעי, הנכתב בשפות תכנות פופולריות כגון C, , Fortran, פייתון ו-MATLAB, ומכיל את הגרעין (באנגלית Kernels) החישובי.
* קוד המעטפת (בדרך כלל בשפת C) אשר אחראי להקצאות ושחרור זיכרון, העתקות יחידות מידע אל ההתקן ומן ההתקן חזרה אל המחשב המארח, והפעלת גרעיני החישוב.

סביבת הפיתוח כוללת את המרכיבים הבאים:
* מהדר (Compiler) בשם nvcc (קיצור של Nvidia Cuda Compiler)
* ממשק תוכנה (סט קובצי C header files) וספריות תוכנה.
* מנהל התקן (driver)
* סביבת הרצה: CUDA תומכת במערכות ההפעלה: Microsoft Windows, לינוקס ו-macOS.

## ראו גם
* GPGPU

## קישורים חיצוניים

* 

## הערות שוליים

קטגוריה:ארכיטקטורת מחשב
קטגוריה:Nvidia
עגור כתר לבן-לחיים

[ממוזער|עגור כתר לבן לחיים בשמורת [אגם מניארה|אגם מניירה בטנזניה]]
**עגור כתר לבן-לחיים** (שם מדעי: *Balearica regulorum*) הוא עוף במשפחת העגוריים. תפוצתו בסוואנות היבשות באפריקה שמדרום לסהרה, אך מקנן באזורים לחים יותר. גובהו של פריט בוגר הוא כ-1 מטר ומשקלו כ-3.5 ק"ג. כפי שמרמז שמו, רוב נוצותיו בצבע אפור. עגור כתר זה היא הציפור הלאומית של אוגנדה ומופיע בסמל ובדגל אוגנדה.

עגור זה, לצד עגור כתר אדום-לחיים, הוא היחיד ממשפחת העגוריים שיכול לשהות על ענפים בזכות אצבע אחורית ארוכה שמאפשרת לו לאחוז בענף. הרגל זה, הוא אחת הסיבות לכך שמיני עגור כתר, הקטנים יחסית, נחשבים דומים לאבותיהם של מיני העגורים החיים כיום.

כמו כל העגורים, עגור הכתר השחור אוכל חרקים, זוחלים ויונקים קטנים.

## תת מינים
למין זה שני תת-מינים:
* **עגור כתר לבן-לחיים מזרח אפריקאי** (שם מדעי: *Balearica regulorum gibbericeps*) תפוצתו ממזרח לקונגו דרך אוגנדה וקניה ועד למזרח דרום אפריקה. לעגור זה שטח גדול יותר מתת המין השני של עור חשוף בצבע אדום בתחתית הראש.
* **עגור כתר לבן-לחיים דרום אפריקאי** (שם מדעי: *Balearica regulorum regulorum*) תפוצתו מאנגולה ועד לדרום דרום אפריקה.

## קינון
החיזור מתבצע על ידי השמעת קולות שנוצרים מניפוח השק שנמצא במעלה הגרון. הצפירה שנשמעת שונה מהקולות שעושים שאר מיני העגורים.

הקן הוא פלטפורמה של עשבים וצמחים שנמצאים בצמחייה הגבוהה שבסביבת מקווי מים. הנקבה מטילה בין 2 לבין 5 ביצים, כאשר הדגירה מתבצעת על ידי שני הזוויגים ונמשכת 28–31 ימים. הגוזלים שנולדים עפים מהקן בין 56 לבין מאה ימים לאחר ההטלה.

## תמונות

קובץ:Balearica regulorum gibbericeps MHNT 226 RdN Burundi.jpg
תמונה:Grey crowned crane at Martin Mere.JPG


## קישורים חיצוניים

## הערות שוליים

קטגוריה:בעלי חיים שתוארו ב-1834
קטגוריה:טקסונים שתוארו בידי אדוארד טרנר בנט
קטגוריה:עגוריים
קטגוריה:עופות הסוואנה האפריקנית
קטגוריה:אוגנדה: עופות
עגור כתר

**עגור כתר** (שם מדעי: *Balearica*) הוא סוג של עוף ממשפחת העגוריים. כיום, תפוצת עגורים אלו הוא באפריקה שמדרום לסהרה. כמו סוג העגורים גם עגור הכתר אוכל חרקים, זוחלים ויונקים קטנים. 

### מינים
* עגור כתר לבן-לחיים (*Balearica regulorum*)
* עגור כתר אדום-לחיים (*Balearica pavonina*)

## קישורים חיצוניים

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:עגוריים
קאמפה

260px|ממוזער|איור של קאמפה
**קאמפה** (ביוונית: **Κάμπη**) היא מפלצת ממין נקבה מן המיתולוגיה היוונית. היא הייתה השומרת על הקיקלופים וההקאטונכרים בטרטרוס.

## המיתוס
קאמפה מתוארת לראשונה בכתביו של נונוס, שם היא מתוארת כמפלצת שהיא שילוב של דרקון, עם ראש ופלג גוף עליון של אישה, זנב של עקרב, והיו לה נחשים בשיער (כמו מדוזה) ובין רגליה. על פי המיתולוגיה, קאמפה נוצרה ונשלחה על ידי קרונוס כדי לשמור על הקיקלופים והענקים בעלי מאה הידיים בטרטרוס, לאחר ששחרר אותם מכלאו של אורנוס. היא נהרגה בידי זאוס, והשתקמה מחדש (כיוון שמפלצות אינן נעלמות או מתות הן נשלחות להשתקם בטרטוס), למרות הסכנה שקאמפה תשתקם מהר שלח אותה זאוס אל טרטוס כדי שיוכל לשכנע את הקיקלופים ובעלי־מאה־הידיים שיעזרו לו במלחמה נגד הטיטאנים.

## קאמפה בתרבות המודרנית
הקאמפה היא מהמפלצות הפחות ידועות במיתולוגיה היוונית, אך גם היא הופיעה במהלך השנים בתרבות הפופולרית של היום, כגון בסדרת הטלוויזיה Class of the Titans ובסדרת ספרות הנוער המצליחה פרסי ג'קסון, שם היא מתוארת עם תוספת של: שתי חרבות נוטפות רעל, כנפי עטלף וממותניה מציצים מדי פעם ראשי חיות טורפות.

## קישורים חיצוניים

## הערות שוליים

קטגוריה:יצורים מהמיתולוגיה היוונית
מלי ברונשטיין

**מלי ברונשטיין (פקר)** (נולדה ב-1954) היא זמרת ישראלית, שהתפרסמה כסולנית צוות הווי תותחנים בשיר "בלילות הקיץ החמים".

## קריירה
ברונשטיין התגלתה ב-1973 כששרה כסולנית צוות הווי תותחנים את השיר "בלילות הקיץ החמים" (מילים דן מינסטר, לחן מתי כספי). השיר היה במקור בלחן מעט שונה בסגנון בלוז/ג'אז, אך ביצועה של ברונשטיין בלחן קצבי יותר הוא זה שהפך ללהיט, והושמע רבות בתוכניות רדיו שונות (למשל ב"ציפורי לילה"). ברונשטיין סיפרה אז בראיון איתה שהיא ביקשה מכספי שילחין לה את השיר מחדש.

לאחר שחרורה מצה"ל החלה ברונשטיין בשיתוף פעולה עם המוזיקאי מישה סגל, שאיתו כתבה את השיר "אתה המלך" (שנכלל רק בדיסק האוסף של שנות ה-70 "ומתוק הקול באוזניים"), שנהפך ללהיט. שיר נוסף שלה, "פרפרים ברוח", הופיע רק על גבי תקליטון לא מסחרי. באותה שנה גם השתתפה במופע "שישו את ירושלים", שכלל שירים חדשים על ירושלים. אחד השירים שהצליחו היה בביצוע ברונשטיין, "תפילה לירושלים", שכתב והלחין שייקה פייקוב.

כעבור שנה השתתפה בתוכנית "שרתי לך ארצי" ושרה את השירים "לא ביום ולא בלילה" של חיים נחמן ביאליק ובדואט עם רותי בן אברהם את "בשדמות בית לחם" של אבא קונסטנטין שפירא (הוא הופיע בדיסק משירי חנינא קרצ'בסקי). במוצאי יום העצמאות של אותה השנה השתתפה במופע "אנחנו שרים לך", שהחליף את פסטיבל הזמר והפזמון המסורתי, ושרה בו דואט נוסף עם בן אברהם, את השיר "כפרי" (הופיע בדיסק משירי דניאל סמבורסקי). היא גם השתתפה במחרוזת משירי תנועות הנוער.

בשנת 1975 פרשה באופן לא רשמי מעולם המוזיקה ועברה לעסוק באופנה.

בשנת 1982 התמודד צביקה פיק בקדם אירוויזיון של אותה שנה עם השיר "רומנטיקה", אותו ליוותה רביעייה שכללה את ברונשטיין, עירית בולקא, צבי בומס ואהר'לה סייקס.

מלבד שיתוף פעולה עם מישה סגל, היא חידשה גם שירים ישנים כגון "לילה בחוף אכזיב", "בלילה על הדשא", "בשדות בית לחם", וכן היא הראשונה שהקליטה את השיר "האומנם" (מילים לאה גולדברג) בלחן של נעמי שמר ועיבודו של שמעון כהן.. כמו כן שרה יחד עם עוזי מאירי ומקהלה את "שיר שמח" ("אם גם ראשנו שח").

## חיים אישיים
ברונשטיין התגוררה בניו יורק תקופה ארוכה. היא הייתה בת זוגו של המוזיקאי יוני רכטר ולאחר מכן של טייס הקרב רן פקר (בתקופה שעסקה באופנה) ושל רפי מהודר, ממציא טפטפות נטפים. כיום היא עוסקת במשפטים.

## קישורים חיצוניים

## הערות שוליים

קטגוריה:זמרות השרות בעברית
קטגוריה:זמרים השרים בעברית
קטגוריה:זמרות ישראליות
קטגוריה:זמרים ישראלים
קטגוריה:חברי להקת חיל התותחנים
קטגוריה:ישראליות שנולדו ב-1954
קטגוריה:ישראלים שנולדו ב-1954
פסל חי

[שמאל|ממוזער|250px|פסל חי ברחוב ב[וינה|ווינה]]
**פסל חי** הוא מופע רחוב שבו האמן מחופש ומאופר כפסל, וניצב זמן ממושך ללא תנועה.
 
לעיתים פסלים חיים מוליכים שולל את העוברים והשבים, הסבורים שמדובר בפסל אמיתי. לעיתים המופע מלווה במצלמות, לרוב ניסתרות, כדי להנציח את תגובת הקהל. כבכל אמנויות הבמה, שחקני הפסלים החיים מוזמנים להופיע באירועים תרבותיים ובתערוכות אמנות.

## היסטוריה
קבוצה של פסלים חיים הייתה תופעה רגילה בימי הביניים והרנסאנס בחגיגות ותהלוכות מלכותיות. פסלים חיים הנראים כאנדרטה ניצבו על תוואי התהלוכה.

בשנים הראשונות של המאה ה-20 הרקדנית הגרמניה אולגה דזמונד,  במופע "בערבים של יופי" (Schönheitsabende), הופיעה בעירום וחיקתה יצירות אמנות קלאסיות כתמונות חיות.  פסל חי הופיע בסצנה של הסרט  הצרפתי של מרסל קרנה וז'אק פרוור **ילדי גן העדן** (Les du Paradis enfants ) משנת 1945. בין החלוצים של מופעי הפסלים החיים היו צמד האמנים גילברט וג'ורג' שהופיעו בשנות ה-60 בלונדון.

## אירועי פסלים חיים

*אליפות העולם של פסלים חיים נערכת מדי שנה בארנהם שבהולנד.
*העיר אספינו שבפורטוגל עורכת תחרות פסלים חיים ביום ראשון הקרוב ביותר ל-16 ביוני, שהוא יום החג העירוני מאז 1997.
*האוניברסיטה למנהל עסקים וחברה בבואנוס איירס מארחת מאז שנת 2000 תחרות פסלים חיים.
*עיריית רחובות מארחת פסטיבל בינלאומי לפסלים חיים מדי חודש יוני החל משנת 2010. את הפסטיבל מפיק מדי שנה ג'קי בכר.

## גלריית תמונות

## קישורים חיצוניים

* How to Be a Living Statue
* 
* חמי כרם, "כשהפסלים מתעוררים לחיים: סיקור פסטיבל רחובות הבין לאומי לפסלים חיים", באתר חורים ברשת, 17 ביולי 2022

## הערות שוליים

קטגוריה:תרבות רחוב
בנימין אדר

**בנימין (בנקו) אדר** (1934, יוגוסלביה – 1986, ישראל) היה עיתונאי ועורך העיתון "על המשמר". היה ממייסדי חוג אורנים.

## ביוגרפיה

נולד ביוגוסלביה ובשנת 1944 עלה לארץ ישראל ללא הורים ביחד עם אחותו. הוא התחנך בקבוצת "אורן" בקיבוץ עין שמר. למד היסטוריה בסמינר אורנים ואחר כך לימד בתיכון "מבואות עירון".

היה עיתונאי בעיתון "על המשמר" ועורכם של השבוע בקיבוץ הארצי, המוסף לתרבות והמוסף "חותם". כתב את הספר "מפלגה אחת ושתי דרכים", שלא יצא לאור בחייו.

היה אב לחמישה ילדים.

## קישורים חיצוניים
* בנימין (בנקו) אדר, באתר קיבוץ עין שמר

קטגוריה:עורכי עיתונים ישראלים
קטגוריה:חברי חוג אורנים
קטגוריה:ישראלים ילידי יוגוסלביה
קטגוריה:עולים במלחמת העולם השנייה
קטגוריה:עין שמר: אישים
קטגוריה:בוגרי אורנים - המכללה האקדמית לחינוך
קטגוריה:עורכי על המשמר
קטגוריה:סגל מבואות עירון
קטגוריה:אישים הקבורים בעין שמר
קטגוריה:ישראלים שנולדו ב-1934
קטגוריה:ישראלים שנפטרו ב-1986
טקוואנצ'יפ

שמאל|ממוזער|250px| שבב הטאקוונצ'יפ

**טאקוונצ'יפ** הוא שבב (צ'יפ) אלקטרוני המשמש להזנת נתוני פגיעה במגיני טאקוונדו אלקטרוניים, כחלק ממערכת ה-Truescore System של חברת DaeDo.

עם כניסת המגינים האלקטרוניים לשימוש (החל מעונת התחרויות של 2011) מוזנים נתוני עוצמת הפגיעה למערכת הניקוד דרך הטאקוונצ'יפ שמחובר למגן על ידי כבל חשמלי הנמצא בתוך כיס פנימי במגן. הכיס ממוקם באזור השכמות של המתחרה.

על מנת לבדוק האם ישנה קישוריות טובה בין הצ'יפ למערכת הניקוד, ועל ידי כך לוודא שכל פגיעה נכונה במגן תיתן נקודה, מקובל לערוך לפני כל קרב בחינה של רגישות המגן למגע, על ידי בעיטת ניסיון במגן היריב. 

מלבד הצ'יפ שנמצא במגן הגוף -שהוא רגיש למגע- על מערכת הניקוד משפיעים גם הגורמים הבאים: מגיני כפות הרגליים (המצוידים באלקטרודות מובנות, שגורמות ליצירת הנקודות על ידי פגיעתן במגן הגוף ובאלקטרודות שבו), מגיני הראש בהם גם מצויות אלקטרודות (ואשר לא נמצאים בשימוש בישראל - החלו להיכנס לשימוש בשנה האחרונה), והג'ויסטיקים שבידי שופטי הפינה. ייתכנו מצבים בהם מלבד אישור הפגיעה במגן על ידי הציוד האלקטרוני, תצטרך הבעיטה לקבל אישור גם על ידי לחיצה מתאימה בג'ויסטיקים. (לדוגמה, בבעיטות בסיבוב או בעיטות לראש), כמו גם במקרים של הרמת כרטיס מצד המאמן.

באליפות ירושלים הפתוחה (עונת 2010), ולאחר מכן באליפות ישראל (עונת 2011), נעשה שימוש שוטף במערכת ה Truescore System, כשאת הטאקוונצ'יפ מחבר למגן האלקטרוני אדם שהוסמך לכך, סמוך לזמן העלייה לקרב.

כיום, כל תחרויות הטאקוונדו המובילות משתמשות במיגון אלקטרוני. השימוש במגינים אלקטרוניים היא אופציה החוסכת את כמות השופטים, ולמעשה מנטרלת את התחרויות מטעויות אנוש ומשחיתות.
## קישורים חיצוניים

קטגוריה:אמנויות לחימה
רוב מורו

[שמאל|220px|ממוזער|רוב מורו ([2014)]]
**רוברט אלן מורו** (באנגלית: **Robert Alan Morrow**; נולד ב-21 בספטמבר 1962) הוא שחקן ובמאי טלוויזיה וקולנוע יהודי-אמריקאי, התפרסם בזכות תפקידיו הראשיים בסדרות הטלוויזיה "מספ7ים" ו"חשיפה לצפון".

## ביוגרפיה
מורו נולד בניו רוצ'ל שבניו יורק לדיאן פרנסיס ולמאורי מורו. הוריו התגרשו כאשר היה בן תשע. הוא למד ב"תיכון אדג'מנט", אך נשר בשנתו הראשונה על מנת לפתח קריירה מקצוענית כשחקן.

מורו השתתף לראשונה בסרט ב-1985, בקומדיית הנעורים "שטח פרטי" לצידו של ג'וני דפ. ב-1990 קיבל את התפקיד הראשי בסדרת הטלוויזיה "חשיפה לצפון", בה גילם את הרופא הצעיר ג'ואל פליישמן במשך כ-5 שנים, בהן היה שלוש פעמים מועמד לפרס גלובוס הזהב ופעמיים לפרס אמי בקטגוריית השחקן הטוב ביותר בסדרת דרמה.

ב-1994 השתתף בסרט הדרמה של רוברט רדפורד "חידון האשליות" בתור עורך הדין דיק גודווין. ב-1996 שיחק בסרטו של אלברט ברוקס "אמא". 

מורו ביים את סרטו הראשון "מייז" בשנת 2000 וזכה לשבחים על עבודתו הראשונה כבמאי. מורו ביים פרק אחד בסדרה "אוז" ושלושה פרקים בסדרה "ג'ואן מארקדיה".

ב-2002 שיחק בדרמה "מועדון הקיסר" בדמותו של ג'יימס אלרבי.
שיחק בשנים האחרונות בעיקר בדמותו של סוכן הFBI דון אפס בחמש העונות של סדרת הפשע "מספ7ים", מורו ביים שלושה פרקים בסדרה.

בשנת 2005 שיחק בקומדיה "הולכים לקניות" לצד לי גרנט. בשנת 2007 הופיע מורו בדרמה הקומית של רוב ריינר "מתים על החיים" בתור ד"ר הולינס רופאו של אדוארד (ג'ק ניקולסון) המבשר ולו ולחברו קרטר (מורגן פרימן) שנותרה להם שנה אחת לחיות בשל מחלת הסרטן בה לקו. בשנת 2010 שיחק בתפקיד הראשי של ג'ימי ברוגן בסדרת הדרמה המשפטית "*The Whole Truth"* ברשת ABC לצדה של מאורה טיירני, ובוטלה לאחר עונה אחת. 

בשנת 2016 הצטרף כדמות משנית לסדרת הדרמה "מיליארדים" המשודרת ברשת Showtime, בתפקיד דמותו של אדם דה-גיליו, משפטן שאפתן.

בשנת 2022 גילם את איש העסקים אדי קיו בסדרת הדרמה הביוגרפית "הקרב על אובר" (אנ') מבית שואוטיים.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה יהודים אמריקאים
קטגוריה:במאי טלוויזיה יהודים אמריקאים
קטגוריה:במאי קולנוע יהודים אמריקאים
קטגוריה:אמריקאים שנולדו ב-1962
אקספו 70'

[שמאל|ממוזער|200px|הביתן הצבעוני של חברת [קודאק]]

שמאל|ממוזער|200px|מן הביתן הקוריאני, אולם הקונצרטים הכדורי של שטוקהאוזן בביתן מערב גרמניה (מימין) ו"מגדל השמש" ברקע מאחור
שמאל|ממוזער|200px|ארכיטקטורה מסורתית ומודרניסטית, תמונה מהכיכר המרכזית
**אקספו 70**' (ביפנית: 日本万国博覧会) הייתה תערוכה עולמית שנערכה באוסקה, יפן בין 15 במרץ ל-13 בספטמבר 1970. הייתה זו התערוכה העולמית הראשונה שהתקיימה ביבשת אסיה. נושא התערוכה הוגדר כ"קדמה והרמוניה למין האנושי". המתכנן הראשי של התערוכה, שנודעה בעיקר בזכות האדריכלות המודרניסטית שלה, היה האדריכל הנודע קנזו טנגה. 77 מדינות הציגו בתערוכה וביקרו בה 64,218,770 מבקרים.

## התערוכה
הלשכה לתערוכות בינלאומיות בפריז החליטה על קיום תערוכה באוסקה ב-1965. קנזו טנגה הזמין 12 מעמיתיו על מנת לתכנן את המתחם ששטחו היה 3,300 דונם בפרברי אוסקה. המארגנים שמו דגש על הפיכת התערוכה למקום מפגש הדדי של אנשים מתרבויות שונות, למטרת הפריה הדדית, שיתוף ברעיונות והעשרה תרבותית ומחשבתית. זאת בניגוד לתמה השלטת בתערוכות העולמיות בדרך כלל, שבהן נהוג לשים דגש על כך שכל מדינה תציג לראווה את הישגיה.

לב התערוכה היה בנוי משדרה מרכזית רחבה בכיוון מדרום (מיקום השער הראשי) לצפון (מקומה של הכיכר המרכזית ששימשה אתר רב-תכליתי להופעות מוזיקה ותיאטרון). את השדרה חצו "רחובות" ממזרח למערב, בהם מוקמו ביתני המדינות והחברות העסקיות השונות. במרכז השדרה המרכזית הוקם "אזור הנושא", מבנה מקורה בן שלוש קומות (שייצגו את העבר, ההווה והעתיד). בפתחו, נשקף אל שער הכניסה הראשי, ניצב אחד מסמליה הבולטים של התערוכה, "מגדל השמש" אותו עיצב האמן טרו אוקמוטו. המגדל, המתנשא לגובה 65 מטרים, זכה לתגובות מעורבות שנעו בין התלהבות לתיעוב. רוב אורך השדרה המרכזית היה מקורה בגג ענק, שאפשר תנועה רגלית חופשית ומפגשים אנושיים גם במהלך ימי הגשם הרבים בתקופת התערוכה.

מצפון למרכז התערוכה השתרע גן יפני בגודל 260 דונם, ששימש כתצוגה בוטנית ותצוגה היסטורית של תכנון נוף של ממשלת יפן. מדרום נמצא פארק שעשועים שזכה לשם "אקספולנד" (Expoland), הפארק המשיך להתקיים עד 2007, אז נסגר עקב תקלה קטלנית בה נהרג אדם ו-31 אחרים נפצעו עקב מצבם המוזנח של המתקנים. סביב שטח לב התערוכה השתרעו מתקני ספורט, בהם אצטדיון אקספו 70' אוסקה ופתרונות תחבורתיים כמגרשי חנייה, תחנות אוטובוס ורכבת. עד לשנת 2004 פעל גם המוזיאון הלאומי לאמנות של אוסקה במבנה ששימש כמוזיאון לאמנות של התערוכה.

כיום נמצא במקום "פארק הזיכרון לתערוכה", המשמר מספר מונומנטים, בהם "מגדל השמש" והגן היפני.

## אטרקציות מרכזיות
בתערוכה הוצג לראשונה סרט קולנוע בטכנולוגיית IMAX, הסרט הקנדי "Tiger Child" שהוצג בביתן חברת פוג'י.

בביתן ארצות הברית הוצג סלע ירח גדול שהובא בטיסת אפולו 12. 

הביתן של מערב גרמניה הציג אולם קונצרטים בצורת כדור, לפי תכנונו של קרלהיינץ שטוקהאוזן.

## קישורים חיצוניים

* אתר יפני המוקדש לתערוכה 
* מידע על התערוכה 
* מפת התערוכה 
* ריכוז מידע על התערוכה ב"מוזאון אקספו" 
* אתר אדריכלי על התערוכה, אוניברסיטת מרילנד 
* אולם הקונצרטים של שטוקהאוזן בביתן מערב גרמניה

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תערוכות עולמיות
קטגוריה:1970
קטגוריה:יפן: היסטוריה
קטגוריה:יפן: תרבות
קטגוריה:אוסקה
מוזיקה גרמנית

[250px|שמאל|ממוזער|בית האופרה הישן ב[פרנקפורט]]
**שפת ה[[מוזיקה]] ה[[גרמניה|גרמנית]]** כוללת מגוון רחב של סגנונות בהם מגוון סגנונות עכשוויים, שחלקם התפתחו בגרמניה וחלקם אומצו על ידי מבצעים גרמנים. בנוסף, קיימת בגרמניה מסורת ארוכת שנים של מוזיקה עממית הכוללת בין היתר ואלסים וכן מוזיקה קלאסית לסגנונותיה השונים.

מוזיקה קלאסית גרמנית היא מהשכיחות ומהמבוצעות בעולם; המלחינים הגרמנים היו בין המלחינים המוכשרים והפופולריים בהיסטוריה של המוזיקה, ששמם הפך לשם-דבר; בהם: יוהאן סבסטיאן באך, לודוויג ואן בטהובן, פרנץ שוברט, יוהנס ברהמס וריכרד וגנר. וולפגנג אמדאוס מוצרט, שנולד בזלצבורג (כיום אוסטריה) היה בקרב מלחיני אופרה רבים שיצרו את האופרה הגרמנית.

את ההתחלה של מה שנחשב כיום מוזיקה גרמנית, ניתן לייחס לקומפוזיציות של המאה ה-12 של המלחינה, המשוררת הילדגרד מבינגן שכתבה מגוון של מזמורים וסוגים שונים של מוזיקה נוצרית.

## ראו גם
* מוזיקה בגרמניה הנאצית

## קישורים חיצוניים

*
מרדכי לייב רובין

הרב **מרדכי לייב רובין** (תרל"א, 1871 – ג' בתמוז תרפ"ט, 1929) היה ראב"ד העדה החרדית בירושלים.

## קורותיו

נולד במיר שבליטא לרב יעקב גרשון רבינוביץ (שהתמנה לאחר מכן לרב העיירה שורוילישוק), למד בישיבת סלבודקה. בשנת תרנ"א (1891) עלה לארץ ישראל והתיישב בירושלים. זמן קצר לאחר עלייתו נכנס ללמוד בישיבת אור חדש בירושלים, שהקימו תלמידי רבי שמחה זיסל זיו, 'הסבא מקלם' ב'חצר שטרויס'.

בשנת תרס"ד (1904) החל לכהן כרבה של המושבה עקרון. כעבור ארבע שנות רבנות בעקרון שב לירושלים כדי לשמש רב ומו"ץ בשכונת ימין משה. בכנסייה הגדולה הראשונה, שנערכה בשנת תרפ"ג בווינה, עמד בראש משלחת אגודת ישראל הירושלמית.

בשנת תרפ"ד (1924) התמנה כראב"ד העדה החרדית בירושלים. כיהן בתפקידו עד פטירתו בתמוז תרפ"ט. הובא לקבורה בבית הקברות בהר הזיתים. חתנו הוא הרב רפאל קצנלבוגן.

קטגוריה:אנשי העלייה הראשונה
קטגוריה:רבנים ליטאים
קטגוריה:בוגרי ישיבת כנסת ישראל (סלבודקה)
קטגוריה:דייני העדה החרדית
קטגוריה:רבנים ביישוב
קטגוריה:יהודים הקבורים בהר הזיתים: חלקת הנביאים
קטגוריה:רבני מושבות
קטגוריה:מזכרת בתיה: רבנים
קטגוריה:ימין משה: אישים
קטגוריה:אבות בית הדין של העדה החרדית
קטגוריה:ארץ-ישראלים שנולדו ב-1871
קטגוריה:ארץ-ישראלים שנפטרו ב-1929
צבי וייספיש

הרב **צבי וייספיש** (נולד בט' בכסלו תשי"ח, 2 בדצמבר 1957), הוא מייסד וראש ישיבות הר"ן בישראל.

## ביוגרפיה
נולד בירושלים למינה ושמואל אשר למל וייספיש. מצאצאי רבי נחום משאדיק. למד בישיבת בית מאיר בבני ברק, ולאחר מכן בישיבת בריסק בירושלים. נישא לשרה, בתו של הרב ראובן פיין, שכיהן כראש ישיבה בישיבת בית מאיר בתקופת לימודיו של וייספיש שם.

בשנות ה-80 הקים הרב וייספיש את ישיבת הר"ן בשכונת רמות בירושלים, הקרויה על שם ראש המשפחה, **ר**בי **נ**חום משאדיק. הישיבה מכילה כולל אברכים מהגדולים בישראל, המונה מאות אברכים. הרב וייספיש הנהיג בכולל מתכונת הדומה לישיבה, שכוללת 'שמירת סדרים', השתתפות בתפילות ושמיעת שיחות מוסר. מוסדות הר"ן כוללים גם תלמודי תורה, מכינות לישיבות קטנות, ישיבה קטנה, ישיבה גדולה וכוללי אברכים ביישובים שונים בישראל.

הרב וייספיש עסק בפרשת טיסות אל על בשבת וכמה מן הישיבות המכריעות בהשתתפות ראשי אל על התקיימו בביתו. היה מקורב לרב יוסף שלום אלישיב, הרב שמואל אוירבך, הרב חיים קניבסקי. 

בשנת תשע"א (2010) זכה הרב וייספיש במקום הראשון בפרס לספרות תורנית על שם הרב מאיר שפירא על סדרת ספריו "דברות צבי". ספריו כוללים שיחות שהשמיע בישיבות הר"ן השונות. בשנת 2017 פתח את ישיבת הגרי"ש לצעירים, על שם הרב אלישיב.

בנו הבכור נשוי לבתו של הרב מיכל דוד רוזובסקי, ראש ישיבת וילקומיר באשדוד ובנו של הרב שמואל רוזובסקי, ראש ישיבת פוניבז'.

## ספריו
* **דברות צבי** (31 כרכים)
* "גדולה שמושה" עובדות מהתמדתו ושקידתו של הרב יוסף שלום אלישיב, תשע"ג

## קישורים חיצוניים
* 
* וידאו מ"שמחת בית השואבה" ב"ים התורה", הרב וייספיש רוקד לפני הרב שמואל אויערבאך
* 

קטגוריה:ראשי ישיבה ליטאים בישראל
קטגוריה:ראשי כולל אברכים ישראלים
קטגוריה:משפחת לעוי-וייספיש-בהר"ן
קטגוריה:בוגרי ישיבת בריסק-ירושלים
קטגוריה:רמות אלון: רבנים
קטגוריה:ישראלים שנולדו ב-1957
אין אדם אוסר דבר שאינו שלו

**אין אדם אוסר דבר שאינו שלו** הוא עקרון הלכתי, הנוגע לפעולות ברכוש שמביאות לאיסור הלכתי על השימוש באותו רכוש. על פי עיקרון זה, אין תוקף לפעולות כאלו כאשר הן נעשות על ידי אדם זר שאינו בעל הרכוש.

דוגמה לפעולה כזו הוא הקדשת רכוש של הזולת לעבודה זרה, כגון ניסוך יין של הזולת לאליל, או השתחוות לבעל חיים של הזולת בתור אליל.

## טעם הדין
האחרונים מסבירים כי אדם אינו יכול לאסור דבר במחשבה, שכן המחשבה אוסרת רק על ידי כוח בעלותו של האדם על הדבר. על כן, כאשר אדם זר מייחד חפץ לדבר אסור, אין בכך כל משמעות.

## מקור הדין
במשנה בכלאים יש מחלוקת בין תנא קמא לר' יוסי ור' שמעון לגבי מי שסכך את הגפן שלו על תבואת חברו האם התבואה נאסרת, ר' יוסי מביא עדות שר' עקיבא התיר, והלכה כר' יוסי ור' שמעון שמותר. הכלל בלשונו מופיע בגמרא בכמה מקומות 

## איסור על ידי מעשה
לפי רב הונא, כדי לאסור בהמה על ידי מחשבה, היא צריכה להיות שלו ממש. ולכן, אין להחשיב קרבן חטאת כאילו היא שלו, למרות שיש לו בבהמה "קניין כפרה", כלומר הבהמה נחשבת שלו בכך שאם היא נשחטת כראוי בבית המקדש, היא מכפרת על עוונותיו. לעומת זאת, רב נחמן ורב יצחק סבורים כי גם קניין כזה מצדיק שהבהמה תיחשב שלו, ולכן אם אדם שחט קרבן חטאת לשם עבודה זרה, הוא אסר אותה. במסכת זבחים מובא כי קדשים קלים נחשבים ממונו של האדם והוא יכול לאסור אותם, ולפי פירוש התוספות גם רב הונא מודה בכך, ורק בקרבן חטאת הוא חלוק על חבריו.

הלכה אותה קיבל עולא מרבו רבי יוחנן אומרת כי כלל "אין אדם אוסר" תקף רק לגבי פעולה שבמחשבה. לעומת זאת, כאשר מדובר במעשה בפועל, ניתן לאסור גם דבר שאינו שייך לאדם המבצע את המעשה האוסר. למשל, למרות שהמשתחווה לבהמת חברו לשם עבודה זרה אינו אוסר אותה, אם הוא שוחט אותה לשם עבודה זרה, היא נאסרת. רב נחמן רב עמרם ורב יצחק חלוקים על חידושו של עולא כי ניתן לאסור בהמה שאינו שלו במעשה, והם סבורים שאין אדם אוסר דבר שאינו שלו בשום אופן. אם כי כאמור הם סבורים כי גם קרבן חטאת נקראת בהמה שלו.

## יישומים נפוצים
דין נפוץ בבית היהודי, העושה שימוש בכלל זה, הוא בסיס לדבר האסור. ההלכה אומרת שחפץ המשמש כבסיס לחפץ אחר הנחשב כמוקצה, נחשב גם הוא למוקצה ודיני המוקצה חלים גם עליו. כאשר למשל אדם מניח נרות שבת על שולחן, נחשב השולחן כבסיס לשלהבת שהיא מוקצה מחמת גופו.

על פי עקרון "אין אדם אוסר דבר שאינו שלו", ייחשב השולחן למוקצה רק בתנאי שמי שהניח את הנרות הוא בעל השולחן, אבל אם אדם אחר הניח את הדבר בלי רשות מפורשת, לא נחשב השולחן כבסיס, שכן אין בכוח אדם לאסור דבר שאינו שלו.

## קישורים חיצוניים
*  (מתוך ספרו של אחיקם קשת קובץ יסודות וחקירות השלם)
* הרב אברהם סתיו, 'אין אדם אוסר דבר שאינו שלו', כתב העת 'עלון שבות'

## הערות שוליים

קטגוריה:כללים ועקרונות בהלכה
מלקומיה יפהפיה

ממוזער|מרסייה יפהפייה, הפרח שגרם למספר לשבש את שם המלקולמיה ל"מלקומיה יפהפייה"
ממוזער|מלקולמיה חרוקה, הפרח שהמספר קורא לו בטעות: "מלקומיה יפהפייה"
"**מלקומיה יפהפיה**" הוא אחד מספריו האחרונים של יזהר סמילנסקי (ס. יזהר), שיצא לאור בהוצאת זמורה-ביתן בשנת 1998.

הספר מתאר צעיר המתעתד ללכת אל אהובתו הקרויה שולה, ובמהלך כל הספר מתועדים חיזוריו הדמיוניים, תוך כדי שהוא הולך בשדה אי-שם במישור החוף של פלשתינה-א"י בשנות ה-40. גיבור הספר מדמיין או נזכר, שהוא מגדיר צמחים יחד עם אהובתו, שולה, והם מחפשים יחדיו צמח בשם "מלקומיה יפהפייה".

מוטיב הגדרת הצמחים הוא מוטיב עיקרי בסיפור, ובו כולל המחבר מחווה לאנשי מחקר הבוטניקה בארץ ולספרות הקשורה בנושא:

מדובר בשלושת הבוטנאים שמרכיבים את 'חבורת זא"פ': מיכאל זהרי, אלכסנדר אייג ונעמי פיינברון.

יחד עם זאת, כולל יזהר גם ביקורת חריפה כנגד 'קיטלוג' הטבע לתוך מגדיר דיכוטומי, מתסכל וטכני.

הספר מתאר סיפור שהתרחש לכאורה בשנת 1938, תקופת המנדט הבריטי. יזהר קושר בין הכיבוש הבריטי את הארץ, לבין מקור שם הצמח מלקולמייה, וכך מעביר ביקורת על 'כובשי הארץ' לדורותיהם:

האמת הבוטנית המסתתרת מאחורי העלילה היא, שבבית הגידול המדובר קיים צמח נפוץ ששמו מרסיה יפהפייה, שהיא אנדמית למישור חוף הים התיכון בארץ ישראל. כך ששם הספר הוא שיבוש שמם של שני צמחים, וגיבור הספר עתיד להיכשל בניסיונו להגדיר את הצמח. יש כאן מעין אנלוגיה לניסיונות החיזור של הגיבור, שמסתיימים בלא כלום, מצד אחד. ואילו מצד שני, ס. יזהר כאילו יוצא כנגד הנטייה להגדרות ולמיפוי, לפרשנות ולתאוריות, במקום ליהנות מהאובייקט עצמו, בין שהוא פרח, ספר, או נערה. "*מפני ששום יפה בעולם איננו בגבול היכולת של אף אחד לדעת ולא לאמור אותו בלי לאבד את הדבר שמיד חומק תמיד מאמירה.*"

באמצעות תאורים מפורטים של התרבות הצמח ודרך האבקתו של פרח צנון הבר על ידי דבור תזזיתי, למשל, מרמז יזהר בדרך אנלוגית עקיפה על הרגשות הארוטיים שמעוררת שולה בגיבור, ואכן גם במספר. שלא כבספריו הקודמים, בהם שמר על צניעות בעניינים אלו, שופע הספר מטפורות ברורות ונועזות, השאובות מחיי החי והצומח, למשיכה ארוטית.

## ראו גם
* ניצה בן ארי, **ס. יזהר; סיפור חיים**, ההוצאה לאור של אוניברסיטת תל אביב, 2013.

## קישורים חיצוניים
* קטעים מהספר מלקומיה יפהפייה, באתר "גוגל ספרים"
* אבנר שץ, ס. יזהר: מלקומיה יפהפייה, פורסם ב"ידיעות אחרונות", 8 במאי 1998
* ס. יזהר - "שולה" כ-idee fix (מלקומיה יפהפייה), אתר מילים; דפים בין תחומיים
* 
* 

## הערות שוליים

קטגוריה:סיפורי ס. יזהר
קטגוריה:ספרי 1998
קטגוריה:ספרי זמורה ביתן